ኣብ ጀልባ ዘሎ ሰብኣይ፡ ዘድሕነና ሰብ ንደሊ ኢና። መድሕን ህይወት ንደሊ ኣለና። ጃሲንታን ካርሎስን መሊሶም የዛርቡዎ። ሕዚ ግን ዝተፈለየ እዩ። እቱ ሰብኣይ የእዊ ነይሩ፤ ናብቲ ማይ ሰባት ጥሒሎም ይብል። ብድሕሪት'ውን ድምጺ ካልኦት ኣብ ጸበባ ዝኣተው ሰባት ይስማዕ ነይሩ። ድሓር፡ እቲ ርክብ ቴሌፎን ተቛሪጹ። ደዊሎም ክረኽቡዎም እንተፈተኑ'ውን ኣይሰመረን። ድሕሪ እዚ፡ ኮሎኔል ዓብዱል ሳማድ ቴሌፎን መሊሱ። ሓለውቲ ገምገምገም ባሕሪ ሊብያ ምልኣኽ ዝኽእል እንተኾይኑ ንምፍላጥ ንሓለፍቲ ከፍልጥ ከም ዘለዎ ይዛረብ። መሊሶም ድሕሪ ክልተ ሰዓት ክድውልሉ'ውን ይሕብሮም። ግን፡ ክልተ ህይወት ዘድሕና ጀላቡ ናብቲ ቦታ'ኳ እንተተልኣኻ፡ ኣብቲ ባሕሪ ዝኾነ ነገር ከም ዘይረኸባ ይገልጸሎም። ቢቢሲ፡ ንኮሎኔል ሳማድ ክረኽቦ እንተፈተነ'ውን፡ ኣይምልስን። እታ ጀልባ ጠፊኣ። እቲ ካልሎስን ጃሲንታን ዘዛርቡዎ ዝነበሩ ሰብ ሙዛሚል ድዩ ኣይነበረን ዝፍለጥ ነገር የለን። ማሃር ግን ንሱ ክኸውን ከም ዝኸእል ይጥርጥር። ኣብታ ምሸት ካልኦት ሰለስተ ዝድሓና ጀላቡ ነይረን። ሓንቲ ብሰበ ስልጣን ማልታ፣ ሓንቲ ብገባሪት ሰናይ ጀልባ ኣይታ ማሪ፣ እታ ሓንቲ ድማ ብሓለውቲ ገምገም ባሕሪ ሊብያ። ግን ድማ፡ ናይቶም ምስ ጃሲታን ካርሎስን ዝራኸብ ዝነበረ ሰብኣይ ዝነበራ ጀልባ፡ ዝተረኽበ ሓባሪ ኣንፈት ምስዚአን ዝመሳሰል ኣይኮነን፤ ሙዛሚል ኣካል እታ ጀልባ'ዶ ነይሩ ይኸውን'ውን ኣይፍለጥን። ኤጅንሲ ዶባት ሕብረት ኤውሮጳ ፍሮንቴክስ ከም ዝብሎ፡ ኣብታ ለይቲ ጥልያን ህይወት እቶም ኣብ ባሕሪ ዝነበሩ ስደተኛታት ከተድሕን ትተሓባበር ነይራ እያ። ቢቢሲ ኣብዚ ጉዳይ መብርሂ ንምርካብ ናብ ጥልያን ናብ ዝርከብ ማእከል ምድሓን ጉጅለ ደዊሉ፤ "ብመሰረት ዓለምለኻዊ ሕጊ ምስ ካልኦት ማእከላት ምድሓን ህይወት ሓበሬታ ተለዋዊጥና ኢና" ዝብል ምላሽ ሂቡ። ዓለምለኸ ትካል ስደት [ኣይኤምኦ] ኣብ ሊብያ ብዘሎ ስግኣት ጸጥታ ብርክት ዝበሉ ሰባት ባሕሪ ሜድትራኒያን ከቋርጹ ከም ዝብገሱ ብምግላጽ፡ ኣብ ፈላማይ ርብዒ ዓመት 2019 ብኣርባዕተ ዕጽፊ ከም ዝወሰኸ ሓቢሩ። ብምኽንያት ለበዳ ኮሮናቫይስ ማልታን ጥልያንን ዶባተን ዓጽየን ስለ ዘለዋ ግን፡ ኣብዚ እዋን ብባሕሪ ንዝጉዓዙን ሓደጋ ንዝበጽሖምን ንምድሓን ኣጸጋሚ ኮይኑ ኣሎ። ካብ መጀመርታ እዚ ዓመት ኣትሒዙ፡ ብባሕሪ ክሰግሩ ፈቲኖም ዝሞቱ ወይ ዝጠፍኡ 258 ሰባት ከም ዝመዝገበ ኣይኤምኦ ይገልጽ፤ ግን ድማ ድሃዮም ከይተረኸበ ከይተሰነዱ ዝተረፉ'ውን ክህልው'ዮም። ቤት ጽሕፈት ሰብኣዊ መሰላት ውድብ ሕቡራት ሃገራት ብወገኑ፡ ሊብያ ስደተኛታት ኣብ ሓደጋ ተውድቕ እያ ዘላ ይብል። ማሃር፡ ወዲ ሓፍቱ ኣብታ ዝጠፍአት ጀልባ ከም ዝነበረ'ዩ ዝኣምን፤ ሞይቱ ይኸውን'ዩ ዝብል ግን እከቕበል ኣይደልን። ንሓፍቱ'ውን እቲ ዘጋጠመ ነገር ሓቢኡዋ እዩ ዘሎ። ኣብ ባህሊ ሱዳን፡ ሓደ ዝጠፍአ ሰብ እንተውሓደ ንሓደ ዓመት ክሳብ ዝመልኦ ሞይቱ ኢልካ ኣይንገርን። "ኣስካሬን እቶም ዝሞቱ ምረኸብና ነይርና፡ ሞይቶም ምበልና፤ ግንከ ዝተረኽበ ነገር የለን" ኢሉ። ኩነታት ሊብያ እናኸፍአ ይመጽእ ብምህላዩ፡ ሕዚ'ውን ናብ ኤውሮጳ ክሰግር እዩ ዝደሊ። ኣብ ቀረባ ኣብ ጥቓ እቲ ዝነብረሉ ገዛ ሮኬት ወዲቓ ነይራ። ኣብ ሜድትራኒያን ክገጥሞ ዝኽእል ሓደጋ ድማ የስግኦ። "ናብ ባሕሪ ምስ ኣተኻ፡ ኣብ ሞንጎ ህይወትን ሞትን ኢኻ ትኸውን" ይብል። ተዛማዲ ትሕዝቶ ቬትናም፡ ኣሽሓት ደቂ ኣንስትዮ ዝሃደነት ዓመት-19681 ሚያዝያ 2020 ሰሃራ ሊብያ፡ ብምርኩስ ዝጨደዱ ስንኩላን ተጋደልቲ20 ታሕሳስ 2017 ሊቢያ፡ ኣብ ማይ ኣትያ ብእትወጽእ ማኮረኒ ዝሓልፍ ዘሎ ህይወት22 ሕዳር 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
